**57/2020. (VI. 25.) XI.ÖK határozat**

|  |
| --- |
| Budapest Főváros XI. Kerület Újbuda Önkormányzata Képviselő-testülete |
| 24 igen szavazattal, ellenszavazat és tartózkodás nélkül úgy határozott, hogy a Honvédelmi Minisztérium, mint Használatba vevő és a Magyar Honvédség vitéz Szurmay Sándor Budapest Helyőrség Dandár, mint Használó részére a Budapest XI. kerület, Brassó út (2629/5) helyrajzi számú, közterületi besorolású ingatlan 1.200 m2 alapterületű részének honvédelmi kiképzési feladatok ellátása érdekében akadálypályaként történő használatát 2020. július 1. napjától határozatlan időre ingyenesen a honvédelemről és a Magyar Honvédségről, valamint a különleges jogrendben bevezethető intézkedésekről szóló 2011. évi CXIII. törvény 42. § (3) bekezdése és a nemzeti vagyonról szóló 2011. évi CXCVI. törvény 11. § (10) és (13) bekezdése alapján engedélyezi.Felek a szerződést 60 napos felmondási idővel jogosultak egyoldalúan írásban felmondani (rendes felmondás), különös tekintettel arra, ha az Önkormányzat, mint Használatba adó a Budapest XI. kerület, Brassói út közforgalom céljára történő megnyitását tervezi.A Magyar Honvédség vitéz Szurmay Sándor Budapest Helyőrség Dandár, mint Használó a terület kaszálását, gyommentesítését, folyamatos karbantartását vállalja.Ezzel egyidejűleg az 5/2020. (I. 23.) XI.ÖK határozatát visszavonja.Felkéri a Polgármestert a térítésmentes ingatlanhasználati szerződés aláírására. |
| **Határidő:** 2020. augusztus 31. **Felelős:** dr. László Imre polgármester  |